Markedet for faste brændsler i EF i 1997 og udsigterne for 1998 (98/C 131/04)

1. Denne foreløbige rapport analyserer prognoser for 1997 og 1998 udarbejdet af medlemsstaterne og fremsendt til Kommissionen i november 1997. Den har til formål at informere Det Rådgivende Udvalg for EKSF og de kredse, der interesserer sig for de nyeste oplysninger om udviklingen på Fællesskabets marked for faste brændsler.

I løbet af det første kvartal af 1998 vil der blive udarbejdet en ny rapport om Fællesskabets marked for faste brændsler for 1997 og udsigterne for 1998.

2. Der forventes et betydeligt opsving i den økonomiske aktivitet i 1997 i forhold til den anslåede vækst på 1,8 % i 1996, hovedsagelig takket være fortsat vækst i eksporten og en stigning i privatforbruget i nogle medlemsstater. BNP i faste priser skønnes at stige med 2,6 % gennemsnitligt i EF i 1997. Der er stadig mere tydelige tegn på, at accelerationen i den økonomiske vækst vil fortsætte i 1998, eftersom økonomierne i EF udvikler sig gunstigt grundet den fortsatte budgetkonsolidering, lønudviklingen, vedvarende lave rentesatser, tilbagevendende forburgertillid og investeringernes høje rentabilitet. BNP forventes at stige med 3 % gennemsnitligt i 1998.

3. For energiefterspørgslens vedkommende peger foreløbige tal for første halvdel af 1997 på et fald, udtrykt i internt bruttoforbrug, på cirka 1,2 % for EF som helhed grundet det varmere vejr.

Ved en sammenligning mellem forskellige energikilder viser det sig, at kernekraft og vandkraft som de eneste oplevede en forbrugsstigning på henholdsvis 2,4 % og 1,4 % sammenlignet med den samme periode af det foregående år, medens olieforbruget stort set er uændret. Alle øvrige energikilder har oplevet et forbrugsfald, hvoraf det største var et fald på 5,2 % i forbruget af faste brændsler (- 5,1 % for stenkul; - 5,6 % for brunkul og tørv) og et fald på 3 % i forbruget af naturgas.

Ifølge prognoser for 1998 forudses en stigning på 1,8 % i energiforbruget, hvis man tager den forventede økonomiske udvikling i betragtning og i øvrigt antager uændrede vejrforhold. For faste brændslers vedkommende forventes imidlertid et fald i efterspørgslen for både stenkul og brunkul på henholdsvis 4 % og 2 %.

4. EF's stenkulsproduktion påvirkes fortsat i forskelligt omfang af omstrukturerings-, rationaliserings- og moderniseringsplaner. Stenkulsproduktionen skønnes at være faldet med 3,6 mio. tons (- 2,9 %) i 1997 til 123,1 mio. tons, sammenlignet med 1996. Produktionen i alle stenkulsproducerende medlemsstater skønnes at være faldet, fra Frankrig (- 1,3 mio. tons, - 18,2 %), over Tyskland (- 1,2 mio. tons, - 2,2 %) og Det Forenede Kongerige (- 0,9 mio. tons, - 1,8 %) til Spanien (- 0,3 mio. tons, - 1,4 %).

For 1998 tyder prognoserne på et fald på cirka 15,2 mio. tons (- 12,3 %) til 108 mio. tons. Den største tilbagegang på næsten 12,2 mio. tons (- 25,5 %) forventes i Det Forenede Kongerige, idet producenterne reagerer på deres faldende markedsandel i den elproducerende sektor, som skyldes naturgassens markedsekspansion. Tyskland forventer at reducere stenkulsproduktionen med lidt over 2 mio. tons (- 3,9 %), Frankrig med 0,6 mio. tons (- 9,3 %) og Spanien med 0,4 mio. tons (- 2,3 %).

>TABELPOSITION>

5. I 1997 forventes de samlede interne stenkulsleverancer at andrage 268,2 mio. tons, hvilket er næsten 3,3 mio. tons lavere end det foregående år. Nedgangen er forekommet i næsten alle forbrugssektorer, og især inden for leverancer til offentlige kraftværker, som er faldet med 2,9 mio. tons (- 1,7 %) til 172,9 mio. tons, leverancer til koksværker (- 0,9 mio. tons, - 1,7 %) og leverancer til andre industrier (- 0,8 mio. tons, - 3,9 %). Leverancer til egen elproduktion skønnes at være vokset med næsten 0,4 mio. tons (+6,8 %). Leverancer til jern- og stålindustrien skønnes ligeledes at være vokset (+1,2 mio. tons, +14,7 %). De største fald forventes i Det Forenede Kongerige (- 3,0 mio. tons), Tyskland (- 2,2 mio. tons) og Frankrig (- 1,7 mio. tons). Dette modsvares af mindre stigninger i Spanien (+1,4 mio. tons), Finland (+0,8 mio. tons) og Italien (+0,6 mio. tons).

Der forventes en mindre stigning i lagrene hos producenterne i Tyskland, Spanien og Det Forenede Kongerige, medens elproducenternes kullagre skønnes at være vokset fra 50,5 mio. tons til 53,3 mio. tons, hovedsagelig som følge af større lagre hos Det Forenede Kongeriges producenter.

I 1998 forventes de samlede interne stenkulsleverancer at falde med cirka 24,7 mio. tons til 243,5 mio. tons. Størstedelen af dette fald (21,1 mio. tons, eller næsten 86 % af det samlede fald) skyldes færre leverancer til kraftværker. Leverancer til industrien forventes at falde med cirka 0,9 mio. tons, medens der forventes en tilbagegang i leverancer til hjemmemarkedet med 0,8 mio. tons, leverancerne til jern- og stålindustrien ventes at stige svagt med lidt over 0,1 mio. tons. Den største tilbagegang forventes i Det Forenede Kongerige (- 1,5 mio. tons), Frankrig (- 4,3 mio. tons), Danmark (- 3,0 mio. tons) og i mindre omfang i Portugal (- 1,0 mio. tons) og Belgien (- 0,5 mio. tons).

Elproduktionssektoren bestemmer som den væsentligste forbruger udviklingstendensen i stenkulsleverancerne. Det er imidlertid vigtigt at bemærke, at prognoserne for kulforbruget skal tages med et betydeligt forbehold, eftersom de nationale analyser, der anvendes til beregningen, ofte betragter kul som »residualbrændsel«, der bruges til at dække den del af det samlede forventede energiforbrug, der ikke kan dækkes af andre brændsler eller energikilder. Udsving i vandkraftværkers produktion eller i kernekraftværkers ydeevne kan medføre store ændringer i prognoserne for kulforbruget. Når dette er sagt, hersker der dog ingen tvivl om, at naturgas i stigende grad tager markedsandele fra de faste brændsler, især i Det Forenede Kongerige.

6. For elproducenternes vedkommende skønnes den samlede elproduktion at være faldet med cirka 1,5 % i 1997 sammenlignet med 1996. Medens elproduktionen på grundlag af gas, kernekraft og vandkraft skønnes at være vokset, vil dette mere end opvejes af faldet i elproduktionen på grundlag af olie, stenkul og brunkul.

Stenkulsleverancer til offentlige kraftværker skønnes at være faldet med 2,9 mio. tons i 1997 sammenlignet med 1996, og den største nedgang forventes i Det Forenede Kongerige (- 2,8 mio. tons), Tyskland (- 2,1 mio. tons) og Frankrig (- 2,0 mio. tons). Disse overskygger de mindre stigninger, som forventes i Spanien (+1,4 mio. tons), Finland (+0,9 mio. tons), Italien (+0,6 mio. tons), Danmark (+0,4 mio. tons) og Portugal (+0,4 mio. tons).

De nuværende prognoser for 1998 peger på en nedjustering på næsten 20 mio. tons, og for Det Forenede Kongerige alene udgør faldet mere end 14 mio. tons som følge af ibrugtagningen af nye ikke-kulfyrede anlæg, og cirka 2,9 mio. tons, 2,1 mio. tons og 0,7 mio. tons i henholdsvis Danmark, Frankrig og Portugal. I de fleste andre medlemsstater forventes stabile eller svagt faldende leverancer.

7. Leverancerne til industrien skønnes at være vokset med 0,4 mio. tons (1,4 %) til 29,5 mio. tons i løbet af 1997 som følge af kraftigt øgede stenkulsleverancer til jern- og stålindustrien, som mere end opvejede faldet i leverancer til andre industrier. De seneste prognoser for 1998 peger imidlertid på et samlet fald på cirka 1 mio. tons til 28,5 mio. tons på trods af den fortsatte vækst i leverancerne til jern- og stålindustrien.

8. Produktionen af råstål i 1997 skønnes at andrage cirka 158,0 mio. tons, som svarer til en stigning på 7,3 % (+ 10,8 mio. tons) sammenlignet med 1996. For 1998 forventes råstålproduktionen at vokse med endnu 5 mio. tons til 163 mio. tons.

De endelige tal for koksproduktionen i 1997 skønnes at være 39,9 mio. tons, hvilket er 0,4 mio. tons (- 0,9 %) mindre end i 1996. Importen fra tredjelande skønnes at være steget med 0,9 mio. tons til 7,4 mio. tons. Leverancer til stålværker skønnes at ligge på 42,3 mio. tons (+ 1,2 %), medens de øvrige koksleverancer i Fællesskabet skønnes at ligge på cirka 5,6 mio. tons, hvilket svarer til en stigning på 2,1 % i forhold til det foregående år.

For 1998 forventes en nedgang i produktionen (et fald på 0,5 mio. tons eller - 1,3 %) og i leverancerne til såvel stålindustrien (et fald på 0,1 mio. tons eller - 0,3 %) andre forbrugere i EF (- 6,3 %).

9. EF's ressourcer af brunkul og tørv (produktion og import) i 1997 skønnes til 262 mio. tons, hvilket er 12,4 mio. tons (- 4,5 %) lavere end året før. Det betydelige fald i Tysklands brunkulsproduktion fortsætter tilsyneladende med en tilbagegang på 11,7 mio. tons til 175,6 mio. tons på grund af den faldende efterspørgsel fra kraftværker (- 6,6 mio. tons), briketfabrikker (- 4,5 mio. tons) og »andre« (- 0,7 mio. tons). Lausitz-området er hårdest ramt af tilbagegangen (- 8,7 mio. tons), medens brunkulsproduktionen i Helmstedt forventes at stige svagt.

For 1998 skønnes brunkuls- og tørveressourcerne at falde yderligere med 5,7 mio. tons (- 2,2 %) på grund af det forventede efterspørgselsfald i Tyskland, som dog delvis opvejes af den planlagte forøgelse af elproduktionen i Grækenland (2,3 mio. tons, + 3,9 %).

10. I 1997 skønnes stenkulsimporten fra tredjelande at være vokset med 4,3 mio. tons (+ 3 %) sammenlignet med det foregående år. Den samlede import skønnes til 145,5 mio. tons med den største fremgang i Det Forenede Kongerige (+ 4,7 mio. tons), Tyskland (+ 1,1 mio. tons) og Danmark (+ 1,1 mio. tons), som delvis opvejes af en lavere import i Spanien (- 2,9 mio. tons) og Frankrig (- 0,9 mio. tons). For leverandørernes vedkommende skønnes ændringerne i importen hovedsageligt at komme Colombia til gavn (+ 5,1 mio. tons) og i mindre omfang Australien (+ 1,3 mio. tons), medens Sydafrika skønnes at eksportere 0,7 mio. tons mindre til Fællesskabet.

For 1998 forventes et fald i importen af stenkul fra tredjelande på 2,8 mio. tons (- 1,9 %) sammenlignet med 1997, og importen bliver dermed 142,7 mio. tons. Den kraftige stigning i importen, der ventes i Spanien (+ 2,6 mio. tons) og Tyskland (+ 1,8 mio. tons), mere end opvejes af det forventede importfald i de fleste andre medlemsstater, især i Danmark (- 3 mio. tons), Det Forenede Kongerige (- 1,5 mio. tons), Portugal (- 1 mio. tons) og Frankrig (- 0,5 mio. tons). Der forventes ingen nævneværdige ændringer for leverandørernes vedkommende, bortset fra nedgangen i importen fra USA og Sydafrika (henholdsvis - 1,8 mio. tons og - 1,3 mio. tons).

11. Efter et højt prisniveau ved udgangen af 1996, er markedsprisen på kul faldet i 1997. Nogle købere forventer et yderligere fald. Efter sidste efterårs meget lave fragtpriser steg disse i løbet af den første del af 1997, og efter deres sædvanlige svaghed i sommerperioden har de tilsyneladende rettet sig i løbet af efteråret. Det har dog været muligt at indgå billige købsaftaler især på Panamax markedet.

Konkurrerende brændsler har generelt betragtet holdt deres prisniveauer. Råolieprisen er forblevet på de seneste års høje niveau, og dette er i høj grad blevet afspejlet i prisen på svær fuelolie. Petroleumkoks har konkurreret på det europæiske marked i år, og priserne har været lavere end i 1996, hvor det amerikanske marked manglede forsyninger.

Importprisen for kokskul var i tredje kvartal 1997 57,54 USD pr. ton stenkulsækvivalent (tske) mod 57,44 USD pr. tske for samme kvartal af det foregående år.

Den vægtede gennemsnitspris på dampkul til forbrug i offentlige kraftværker (kontrakter over og under et års varighed og uanset oprindelsesland) indført i EF i første kvartal af 1997 (de seneste, tilgængelige oplysninger) var 47,69 USD pr. tske sammenlignet med 50,31 USD pr. tske for den samme periode af sidste år.

>TABELPOSITION>

12. Trods BNP-væksten i EF i 1997 vil den samlede energiefterspørgsel sandsynligvis være vigende, og faste brændsler rammes særlig hårdt. Ifølge de første 1998-prognoser for faste brændsler ser den nedadgående tendens, der har domineret siden 1991, ud til at